Զովունու միջնակարգ դպրոցը, որտեղ սովորել է Ռուբեն Բաղդասարյանը, անվանակոչվել է նրա անունով: Ամեն տարի հունիսի 13-ին հարազատները, զինակիցներն ու մտերիմները այցելում են դպրոց, հիշում նրա անցած մարտական ուղին: Օպերայի հրապարակում էին ծանոթացել տղաները, մտերմացել: Երբ հասկացան, որ հանրահավաքներով, նստացույցերով չեն հասնի իրենց նպատակի իրականացմանը, մարտախմբեր կազմեցին եւ հասան սահման: Ռուբիկը Երեւանի ջոկատում էր, որը հետագայում կոչեցին ընկերոջ` ջոկատի առաջին զոհ Վարդան Հովակիմյանի անունով: Առաջին մարտական թռիչքը կատարեցին դեպի Բերդաձոր` «Երեւանը քեզ հետ է, Արցախ» նշանաբանով: